stanford-oval/wikipedia huggingface dataset:
Lavotškin La-7

| Lavotškin La-7 |
| --- | --- | --- |

Kuvaus
Rooli: Hävittäjä
Miehistö: Ohjaaja
Ensilento: marraskuussa 1943
Palveluskäyttöön: kevät 1944
Valmistaja: Lavotškin
Mitat
| Pituus | 8,60 m |  |
| Kärkiväli | 9,80 m |  |
| Korkeus | 2,540 m |  |
| Siipipinta-ala | 17,5 m² |  |
Paino
| Tyhjäpaino | 2638 kg |  |
| Lastattuna | 3265 kg |  |
| Suurin lentoonlähtöpaino | 3400 kg |  |
Voimanlähde
Moottori: Švetsov AŠ-82FN -tähtimoottori
| Teho | 1380 kW | 1850 hv |
Suoritusarvot
| Huippunopeus | 680 km/h |  |
| Lentomatka | 990 km |  |
| Suurin korkeus | 9 500 m |  |
| Nousunopeus | 1 100 m/min |  |
| Siipikuorma | 187 kg/m² |  |
| Teho-paino-suhde | 0,42 kW/kg |  |
Mittarit
Mittarit: 
Aseistus
Tykki: 2 x 20 mm ŠVAK tykki
Kuorma: 200 kg pommeja
Lavotškin La-7 (Лавочкин Ла-7)  oli toisen maailmansodan aikainen neuvostoliittolainen hävittäjälentokone. Se oli parannettu ja kehittyneempi versio Lavotškin La-5-hävittäjästä ja viimeinen vuonna 1938 LaGG-1 -hävittäjästä alkaneesta mallisarjasta.
Vuonna 1943 La-5:stä oli tullut yksi neuvostoilmavoimien tärkeimmistä konetyypeistä, mutta sen pääsuunnittelija Semjon Lavotškin ja TsAGIn insinöörit näkivät siinä edelleen parantamisen varaa. Jo LaGG-1:n suunnittelussa oli pyritty säästämään strategisia metalleja, joten sen rakenne perustui vaneriin. Materiaalipulan uhan väistyttyä Lavotškin korvasi suuren osan uuden konemallin rakenteesta, muun muassa siipisalot, metalliosilla, samalla kun sitä virtaviivaistettiin suorituskyvyn parantamiseksi. Uuden hävittäjän prototyyppi La-120 teki ensilentonsa vuoden 1943 marraskuussa ja La-7 tuli palveluskäyttöön jo seuraavana keväänä.
La-7:n kokonaisvalmistusmäärä oli La-7 UTI harjoitushävittäjät mukaan lukien 5 753 kappaletta. Konetyyppi oli Neuvostoliiton lisäksi myös Tšekkoslovakian ja Romanian ilmavoimien käytössä.
Neuvostoliittolainen ässä Ivan Kožedub ja parinsa Dimitri Titorenko pudottivat La 7:lla lentäessään Messerschmitt Me 262 -suihkuhävittäjän 19.2.1945. Tämä oli samalla ainoa Neuvostoliiton lentäjien saavuttama pudotus tästä tyypistä, joilla lennettiin ennen muuta Yhdysvaltojen päiväpommitusten torjuntalentoja.
Lavotškinin seuraava konetyyppi, Lavotškin La-9 muistutti edeltäjäänsä ulkoisesti, mutta oli rakenteeltaan kokonaan uudelleen suunniteltu.
Lawrence Khai Saen-Phon-On

Lawrence Khai Saen-Phon-On (thaiksi ลอเรนซ์ คายน์ แสนพลอ่อน; 17. elokuuta 1928 – 24. heinäkuuta 2007) oli thaimaalainen roomalaiskatolinen arkkipiispa. Hänet vihittiin papiksi Tharen apostoliseen vikariaattiin 16. tammikuuta 1957. Apostolisesta vikariaatista tuli myöhemmin Tharen ja Nonsengin arkkihiippakunta, ja Saen-Phon-On sai nimityksen sen johtoon 6. maaliskuuta 1980. Piispaksi vihkiminen seurasi 16. heinäkuuta. Pääkonsekraattorina toimi Michael Kien Samophithak, jota avustivat Lawrence Thienchai Samanchit ja Michael Bunluen Mansap.
Saen-Phon-On jäi eläkkeelle 14. toukokuuta 2004.
Lawrence Grossberg

Lawrence Grossberg vuonna 2014.
Lawrence Grossberg (s. 3. joulukuuta 1947) on yhdysvaltalainen kulttuurintutkija ja viestintätieteiden ja kulttuurintutkimuksen professori Pohjois-Carolinan yliopistossa.
Grossberg toimii muun muassa perinteikkään Cultural Studies -lehden päätoimittajana. Häneltä on suomennettu valikoima tekstejä otsikolla Mielihyvän kytkennät (Vastapaino 1995). Grossbergin kenties merkittävin teos on vuonna 1992 julkaistu We Gotta Get Out of This Place: Popular Conservatism and Postmodern Culture.
Lafont

Lafont on muun muassa seuraavien henkilöiden sukunimi:
Bernadette Lafont (1938–2013), ranskalainen näyttelijä
Charles Philippe Lafont (1781–1839), ranskalainen viulisti ja säveltäjä
Julio Médem Lafont (s. 1958), espanjalainen elokuvaohjaaja
Pauline Lafont (1963–1988), ranskalainen näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lamine Diatta

| 0 | 1 | 2 |
| --- | --- | --- |

Henkilötiedot
Syntymäaika: 2. heinäkuuta 1975 (ikä 49)
Syntymäpaikka: Dakar, Senegal
Pelipaikka: puolustaja
Pituus: 184 senttimetriä
Seura
Seura:  Al-Ahli Doha
Pelinumero: 24
Seurat
| Vuodet | Seura | O (M) |
| 1995–1996 1996–1998 1998–1999 1999 1999–2004 2004–2006 2006–2007 2007–2008 2008 2009 2009– |  Arcachon  Toulouse B  Toulouse  Marseille  Stade Rennais  Lyon  Saint-Étienne  Beşiktaş  Newcastle  Hamilton Academical  Al-Ahli Doha |  28 (0) 25 (0) 0 (0) 129 (11) 30 (0) 25 (1) 6 (0) 2 (0) 0 (0) |
Maajoukkue
| 2000–2008 |  Senegal | 70 (4) |
 Seurajoukkueuran tilastot kattavat vain kansalliset sarjat, päivitetty 19. kesäkuuta 2010.  Maajoukkueuran tilastot päivitetty 19. kesäkuuta 2010.
| Mitalit> Maa:   Senegal.Miesten jalkapallo.AM-kilpailut  | Mitalit> Maa:   Senegal.Miesten jalkapallo.AM-kilpailut  | Mitalit> Maa:   Senegal.Miesten jalkapallo.AM-kilpailut  | Maa:   Senegal> Miesten jalkapallo. |
| --- | --- | --- | --- |
|  Hopeaa | Mali 2002 | Jalkapallo |  |
Lamine Diatta (s. 2. heinäkuuta 1975 Dakar) on senegalilainen jalkapalloilija. Puolustajana pelaava Diatta edustaa Qatarin pääsarjassa Al-Ahli Dohaa.
Ura

Diatta aloitteli jalkapalloilun Ranskassa, jossa hän vietti suurimman osan urastaan. Diatta pelasi muun muassa uransa alussa Toulousen reservijoukkueessa, josta hän myöhemmin nousi edustukseen kaudella 1998-1999. Diatta kävi hetkellisesti myös Marseillessa, mutta ei pelannut otteluakaan ja siirtyi Stade Rennaisiin vuonna 1999. Hän pelasi joukkueessa yhteensä viisi kautta pelaten 129 sarjaottelua. Diatta pelasi myös muutaman kauden Lyonissa, jossa hän voitti Ranskan mestaruuden kahdesti (2005 ja 2006).
Diatta siirtyi pois Ranskasta vuonna 2007, siirryttyään Turkin superliigaan Beşiktaşiin kaudeksi 2007-2008. Sittemmin hän siirtyi Newcastlen kautta Hamilton Academicaliin, jossa hän ei saanut peliaikaa lainkaan. Tämän myötä Diatta siirtyi huhtikuussa 2009 Qatariin Al-Ahli Dohaan.
Ura > Maajoukkueura

Diatta pelasi Senegalin maajoukkueessa vuosina 2000-2008 yhteensä 70 maaottelua. Hän edusti maataan muun muassa vuoden 2002 MM-kisoissa.
Aiheesta muualla

National Football Teams (englanniksi)
Senegalin joukkue – Jalkapallon AM-kilpailut 2002
1 Sylva |
2 Daf |
3 Sarr |
4 Malick Diop |
5 N’Dour |
6 Cissé |
7 H. Camara |
8 Traoré |
9 S. Camara |
10 Fadiga |
11 Diouf |
12 Faye |
13 Diatta |
14 Moussa N’Diaye |
15 Diao |
16 Diallo |
17 Coly |
18 Thiaw |
19 Bouba Diop |
20 S. N’Diaye |
21 Beye |
22 Makhtar N’Diaye |
Valmentaja Metsu
Senegalin joukkue – Jalkapallon MM-kilpailut 2002
1 Sylva |
2 Daf |
3 Sarr |
4 Malick Diop |
5 N’Dour |
6 Cissé |
7 H. Camara |
8 Traoré |
9 S. Camara |
10 Fadiga |
11 Diouf |
12 Faye |
13 Diatta |
14 Moussa N’Diaye |
15 Diao |
16 Diallo |
17 Coly |
18 Thiaw |
19 Bouba Diop |
20 S. N’Diaye |
21 Beye |
22 Cissokho |
23 Makhtar N’Diaye |
Valmentaja Metsu
John McFarland

| John McFarland |
| --- | --- |

Henkilötiedot
Syntynyt: 2. huhtikuuta 1992 (ikä 32) Richmond Hill, ON, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  184 cm
Paino:  96 kg
Pelaajaura
Pääsarjaura:  2016–2016
Seurat:  Cincinnati Cyclones (ECHL) San Antonio Rampage (AHL) Portland Pirates (AHL) Florida Panthers (NHL) SaiPa (SML) HC La Chaux-de-Fonds (NLB) Bakersfield Condors (AHL) Wichita Thunder (ECHL)
NHL-varaus:  33. varaus, 2010 Florida Panthers
John McFarland (s. 2. huhtikuuta 1992 Richmond Hill, Ontario, Kanada) on kanadalainen entinen jääkiekkoilija. Hän oli pelipaikaltaan oikea laitahyökkääjä, mutta McFarland osasi pelata myös keskellä. Hän pelasi kolme NHL-ottelua Florida Panthersissa kaudella 2015–2016. Suurimman osan urastaan McFarland pelasi kuitenkin farmiliiga AHL:ssä. Euroopassa hän pelasi yhtenä kautena sekä Suomessa että Sveitsissä. McFarland laukoi oikealta.
Ura > Seuraura > Junioriura

McFarland pelasi kaudella GTHL-junioriliigan Toronto Jr. Canadiensissa, jonka kapteenina hän toimi. Hän voitti koko liigan maalipörssin ja sijoittui pistepörssissä toiseksi joukkuetoverinsa Tyler Toffolin jälkeen tehtyään 76 runkosarjaottelussa hurjat tehot 96+69=165. McFarland voitti myös OHL Cupin maalipörssin ja jakoi pistepörssin voiton Toronto Nationalsin Tyler Seguinin kanssa tehoilla 8+7=15. Canadiens voitti turnauksen ja McFarland valittiin sen arvokkaimmaksi pelaajaksi.
Sudbury Wolves varasi McFarlandin koko OHL:n varaustilaisuuden ensimmäisenä pelaajana kesällä 2008 ja hänet palkittiin näin ollen Jack Ferguson Awardilla. McFarland siirtyi joukkueeseen kaudeksi 2008–2009. Hänen tulokaskautensa toi 58 runkosarjaottelussa tehot 21+31=52 ja kuudessa playoff-ottelussa tehot 1+3=4. McFarland jakoi runkosarjassa Wolvesin sisäisen maalipörssin kolmanneksi paras maalintekijä John Kurtzin kanssa ja sijoittui sisäisessä pistepörssissä neljänneksi. Hänet valittiin OHL:n lokakuun 2008 kuukauden tulokaspelaajaksi. Kaudella 2009–2010 McFarland oli Wolvesin toiseksi paras pistemies Eric O’Dellin jälkeen tehoilla 20+30=50. Pudotuspeleissä hän oli joukkueen paras maalintkeijä tehtyään neljässä neljännesvälieräottelussa kolme maalia. McFarland pelasi kauden aikana myös CHL Top Prospects Gamessa.
Florida Panthers varasi McFarlandin toisella kierroksella 33. pelaajana NHL:n varaustilaisuudessa 2010. Kaudella 2010–2011 hän nousi Wolvesin kapteenistoon. Joulukuussa 2010 joukkue kuitenkin kauppasi McFarlandin, Ben Chiarotin ja kesän 2011 kolmannen kierroksen varausvuoron Saginaw Spiritiin vaihdossa Michael Sgarbossaan, Alex Racinoon, Frank Schumacheriin ja kesän 2011 neljännen kierroksen varausvuoroon.
Huhtikuussa 2011 McFarland teki kolmivuotisen tulokassopimuksen Florida Panthersin kanssa. Hän siirtyi kaudeksi 2011–2012 vielä OHL:ään. Tammikuussa 2012 Saginaw Spirit kauppasi hänet Ottawa 67’siin vaihdossa David Perkliniin ja kesän 2014 neljännen kierroksen varausvuoroon. McFarlandin kausi päättyi kuitenkin helmikuussa leikkaushoitoa vaatineen olkapäävamman vuoksi.
Ura > Seuraura > Ammattilaisura

Kaudeksi 2012–2013 McFarland siirtyi Florida Panthersin organisaatioon. Hän pelasi suurimman osan runkosarjastaan AHL-joukkue San Antonio Rampagessa, jossa tulokaskausi toi 43 ottelussa tehot 5+9=14. McFarland pelasi ison osan kaudestaan myös ECHL-joukkue Cincinnati Cyclonesissa, joita hän vahvisti pudotuspeleissä. Kaudella 2013–2014 McFarland teki AHL:n runkosarjassa 45 ottelussa 24 tehopistettä. Hän pelasi ison osan kaudestaan myös Cyclonesissa. Kauden 2014–2015 McFarland pelasi kokonaan Rampagessa. Heinäkuussa 2015 hän teki vuoden mittaisen ja kaksisuuntaisen jatkosopimuksen Panthersin kanssa.
McFarland pelasi kauden 2015–2016 suurimmaksi osaksi Panthersin uudessa farmijoukkueessa, Portland Piratesissa. Hän debytoi kauden aikana myös Panthersin NHL-joukkueessa, jossa McFarland pelasi kolme runkosarjaottelua ilman tehopisteitä. Hän teki NHL-debyyttinsä 13. helmikuuta 2016 Nashville Predatorsia vastaan. McFarland sai ottelussa jääaikaa 8.41 minuuttia.
Kaudeksi 2016–2017 McFarland siirtyi vuoden mittaisella sopimuksella SM-liigajoukkue Saimaan Palloon. Hän jakoi Mestarien liigassa joukkueen sisäisen maalipörssin voiton Eetu Kosken kanssa viidellä osumallaan, mutta SM-liigassa McFarland onnistui tekemään 21 runkosarjaottelussa vain tehot 3+6=9. Hänen kauttaan haittasi myös loukkaantumiset ja lopulta sekä McFarland että SaiPa olivat tyytymättömiä hänen roolitukseensa. Joulukuussa 2016 McFarlandin sopimus joukkueen kanssa purettiin. Hän ei pelannut loppukaudella enää missään. Kaudeksi 2017–2018 McFarland siirtyi vuoden mittaisella sopimuksella Sveitsin toiseksi korkeimmalle sarjatasolle Swiss Leaguen HC La Chaux-de-Fondsiin. Hän pelasi syyskuussa 2017 tulleen käsivamman vuoksi kauden aikana kuitenkin vain 11 runkosarja- ja yhden Sveitsin Cupin ottelun.
Elokuussa 2018 McFarland teki vuoden mittaisen AHL-sopimuksen Bakersfield Condorsin kanssa. Hän osallistui samana syksynä myös Edmonton Oilersin harjoitusleirille. McFarland pelasi kaudella 2018–2019 yhdeksän AHL-ottelua sekä kymmenen ottelua ECHL-joukkue Wichita Thunderissa, kunnes helmikuussa 2019 hän ilmoitti lopettavansa pelaajauransa.
Ura > Maajoukkueura

| Mitalit> Maa:   Kanada.Miesten jääkiekko.Ivan Hlinkan muistoturnaus  | Mitalit> Maa:   Kanada.Miesten jääkiekko.Ivan Hlinkan muistoturnaus  | Mitalit> Maa:   Kanada.Miesten jääkiekko.Ivan Hlinkan muistoturnaus  | Maa:   Kanada> Miesten jääkiekko. |
| --- | --- | --- | --- |
|  Kultaa | Břeclav 2009 | jääkiekko |  |
McFarland pelasi alle 18-vuotiaiden MM-kilpailuissa vuosina 2009 ja 2010. Ensimmäisessä turnauksessa hän voitti Kanadan sisäisen tehotilaston lukemalla +7 ja oli joukkueen toiseksi paras pistemies Joey Hishonin jälkeen tehoilla 3+5=8. Jälkimmäisessä turnauksessa McFarland jakoi neljällä osumallaan Kanadan sisäisen maalipörssin voiton Quinton Howdenin kanssa. Hänet valittiin alkulohkossa Valko-Venäjää vastaan pelatun ottelun päätteeksi Kanadan ottelun parhaaksi pelaajaksi.
McFarland pelasi myös alle 18-vuotiaiden Ivan Hlinkan muistoturnauksessa vuonna 2009, jolloin hän voitti kultaa. McFarland edusti myös Canada Ontarion joukkuetta World U-17 Hockey Challengessa vuonna 2009, jolloin hän voitti kultaa. McFarland voitti koko turnauksen piste- ja maalipörssin tehoilla 9+4=13. Hänet valittiin turnauksen tähdistökentälliseen.
Muuta

McFarlandin isoveli Paul on entinen yliopistokiekkoilija, joka toimii nykyään Florida Panthersin NHL-joukkueen apuvalmentajana.
Lafia (Timbuktu)

| Lafia |
| --- | --- |
 Lafia
 Koordinaatit: 16°37′3″N, 2°41′4″W 
Valtio:  Mali
Alue:  Timbuktu
Piiri:  Timbuktu
Hallinto:  
 – Asutustyyppi:  kunta
Väkiluku (2009):  7 800
Infobox OKVirheellinen NIMI-arvo: 
Lafia on maalaiskunta Timbuktun alueen Timbuktun piirissä Malissa. Sen pinta-ala on 5 400 neliökilometriä. Asukkaita on 7 800 henkeä (vuonna 2009).
Lafian kunta rajoittuu pohjoisessa Timbuktun piirin Bourem-Inalyn, idässä Gourma-Rharousin piirin Hamzakoman sekä etelässä ja lännessä Haribomon kuntiin. Seutu kuuluu Saharan ja Sahelin siirtymäalueeseen. Sen läpi virtaa Nigerjoki.
Kuntaan kuuluu neljä kylää ja 13 paimentolaisryhmää. Sen keskuspaikka on Aglalin kylä. Asukkaat ovat songhaita, tuaregeja, fulbeja, maureja ja bozoja. Vallitseva uskonto on islam.
Aglalin kautta kulkee Timbuktun ja Rharousin välinen erämaareitti, josta haarautuu toinen reitti Douentzaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, hirssi, durra, lehmänpapu, okra ja vesimeloni. Kotieläimiä ovat naudat, lampaat, vuohet, aasit ja kamelit. Lisäksi harjoitetaan kalastusta, käsityöammatteja ja kaupankäyntiä.
Kunnassa toimii neljä alakoulua, yksi yläkoulu sekä kaksi terveyskeskusta. Matkailua seudulle ei ole.
Just Cause 4

| Just Cause 4 |
| --- | --- |

Kehittäjä:  Avalanche Studios
Julkaisija:  Square Enix
Jakelija:  Humble Store, Steam, PlayStation Store, Epic Games Store ja Microsoft Store
Ohjaaja:  Francesco Antolini
Suunnittelija:  Joe Ishikura
Käsikirjoittaja:  Omar Shakir
Säveltäjä:  Zach Abramson
Pelisarja:  Just Cause
Julkaistu:   4. joulukuuta 2018
Lajityyppi:  toimintaseikkailupeli
Pelimuoto:  yksinpeli
Ikäluokitus:  PEGI: 18
Alusta:  Microsoft Windows, PlayStation 4, Xbox One
Jakelumuoto:  Digitaalinen jakelu ja optinen levy
Lisää peliartikkeleitaVideopelien teemasivulla
Infobox OK     : 
Just Cause 4 on Avalanche Studiosin kehittämä ja Square Enixin julkaisema toimintaseikkailupeli, joka julkaistiin PlayStation 4:lle, Xbox Onelle ja Windowsille 4. joulukuuta 2018.
Juoni

Peli sijoittuu Solisin kuviteelliseen valtioon, joka sijaitsee Etelä-Amerikassa. Solis on yksityisarmeija Black Handin kotipaikka, Black Hand on esiintynyt muissa Just Cause -peleissä. Pelin pääantagonisti on Black Handin johtaja Gabriela.
Pelaaminen

Just Cause 4 on kolmannen persoonan toimintaseikkailupeli. Pelisarjan ”tavaramerkki” grappler kuuluu myös Just Cause 4:ään. Grapplerissa on enemmän "tethereitä"( naru, kiinnike) kuin koskaan ennen, ja grapplerissä uusina ominaisuuksina on air lifter (kiinnikeestä tuleva ilmapallo) ja booster(työntövoimaa tuova suihkemoottori). Pelin joissakin aseissa on toissijainen ominaisuus, esimerkiksi kannettava suojakilpi, ohjuksenohjaus, burst-ammunta ja aseesta ammuttavia droneja.
Vastaanotto

IGN antoi pelille arvosanaksi 7.9/10 arvostelussaan.
Ääninäyttelijät

| 0 | 1 | 2 |
| --- | --- | --- |
|  Orion Acaba  | … |  Rico Rodriguez   |
|  Elizabeth Maxwell  | … |  Mira   |
|  Joe Zieja  | … |  Cesar Pedrone   |
Aiheesta muualla

Just Cause 4 MobyGamesissa (englanniksi)
Just Cause 4 Internet Movie Databasessa (englanniksi)
Julkiset hankinnat

Julkinen hankinta tarkoittaa menettelyä, jossa julkisyhteisö eli hankintayksikkö hankkii tarvitsemiaan tavaroita, palveluita tai rakennusurakoita. Hankinnalla tarkoitetaan tavaroiden ja palveluiden ostamista, vuokraamista ja urakalla teettämistä, kun taas hankinnan julkisuus viittaa hankintamenettelyn julkisuuteen, julkisten varojen käyttöön sekä julkisen vallan toimenpiteisiin julkisten palveluiden tuotannossa. Julkisen hankinnan erottaa valtiontuesta se, että julkinen hankinta on vastikkeellinen ja valtiontuki vastikkeeton.
Oikeudellisessa systematiikassa julkiset hankinnat sijoittuvat julkis- ja yksityisoikeuden leikkauspisteeseen. Niitä koskevat samaan aikaan sekä julkisoikeudelliset että yksityisoikeudelliset säännökset, eikä kaikkea niitä koskevaa sääntelyä voida sijoittaa joko julkis- tai yksityisoikeuden alaan, vaan siinä on piirteitä kummastakin.
Julkisten hankintojen sääntely Suomessa

Julkisia hankintoja säännellään Suomessa julkisista hankinnoista ja käyttöoikeussopimuksista annetulla lailla (1397/2016) eli hankintalailla. Hankintalain tavoitteena on julkisten varojen käytön tehostaminen, laadukkaiden, innovatiivisten ja kestävien hankintojen edistäminen sekä turvata yritysten ja muiden yhteisöjen tasapuoliset osallistumismahdollisuudet julkisiin hankintoihin. Julkisten hankintojen sääntely perustuu Euroopan unionin sisämarkkinaoikeuteen.
Julkisten hankintojen sääntely Suomessa > Hankintalain määritelmät ja soveltamisala

Hankintalakia sovelletaan hankintasopimuksiin ja käyttösopimuksiin. Hankintasopimuksella tarkoitetaan kirjallista sopimusta, joka on tehty yhden tai useamman hankintayksikön ja yhden tai useamman toimittajan välillä ja jonka sisältönä on rakennusurakan toteuttaminen, tavaran hankinta tai palvelun suorittaminen. Hankintasopimukset jaetaan rakennusurakka-, tavarahankinta- ja palveluhankintasopimuksiin. Käyttöoikeussopimuksella tarkoitetaan taloudellista vastiketta vastaan tehtyä kirjallista sopimusta, jolla yksi tai usea hankintayksikkö siirtää joko rakennusurakan toteuttamisen tai palvelujen tarjoamisen ja hallinnoimisen sekä siihen liittyvän toiminnallisen riskin yhdelle tai usealle toimittajalle ja jossa siirtämisen vastikkeena on joko yksinomaan palvelujen käyttöoikeus tai tällainen oikeus ja maksu yhdessä.
Hankintalain mukaisia hankintayksiköitä ovat valtion, hyvinvointialueiden, kuntien ja kuntayhtymien viranomaiset, evankelis-luterilainen kirkko ja ortodoksinen kirkko, valtion liikelaitokset, julkisoikeudelliset laitokset sekä mikä tahansa muu hankinnan tekijä silloin, kun se on saanut hankinnan tekemistä varten tukea yli puolet hankinnan arvosta joltain edellä mainitulta hankintayksiköltä. Hankintalaissa julkisoikeudellisella laitoksella tarkoitetaan oikeushenkilöä, joka on nimenomaisesti perustettu tyydyttämään sellaisia yleisen edun mukaisia tarpeita, joilla ei ole teollista tai kaupallista luonnetta ja jota rahoittaa hankintayksikkö, jonka johto on hankintayksikön alainen tai jonka hallinto-, johto- tai valvontaelimen jäsenistä hankintayksikkö nimeää yli puolet.
Hankintalakia sovelletaan vain sellaisiin hankintoihin, joiden taloudellinen arvo ylittää EU-kynnysarvot tai kansalliset kynnysarvot. Kansalliset kynnysarvot alittaviin pienhankintoihin ei sovelleta hankintalakia, mutta myös ne tulee käytännössä kilpailuttaa hankintayksikön omien hankintaohjeiden, toimintasääntöjen ja määräysten mukaisesti.
Hankintalaissa on listattu useita soveltamisalapoikkeuksia tai -rajauksia, joissa hankinta tai käyttöoikeussopimus tästä huolimatta jäädä hankintalainsäädännön soveltamisalan ulkopuolelle. Näihin kuuluvat esimerkiksi kansainvälisiin sopimuksiin liittyvät hankinnat, kiinteän omaisuuden hankinta, audiovisuaaliset mediapalvelut ja radiotoiminnan palvelut, eräät oikeudelliset palvelut, pelastuspalvelut, poliittisiin kampanjoihin liittyvät palvelut sekä työsopimukset. Hankintalain ulkopuolelle jäävät myös vesi- ja energiahuollon, liikenteen ja postipalvelujen alalla toimivien yksiköiden hankinnoista ja käyttöoikeussopimuksista annetun lain eli erityisalojen hankintalain sekä puolustus- ja turvallisuushankinnoista annetun lain alaan kuuluvat hankinnat.
Julkisten hankintojen sääntely Suomessa > Hankintalain määritelmät ja soveltamisala > Sekamuotoiset sopimukset

Sekamuotoisella sopimuksella tarkoitetaan sellaista sopimuskokonaisuutta, johon kuuluu useita eri hankintalajeja tai sekä hankintoja että muita, hankintalain soveltamisalan ulkopuolelle jääviä järjestelyjä. Kahta tai useampaa hankintalajia koskevaan hankintaan sovellettavat säännökset määräytyvät sopimuksen pääasiallisen kohteen mukaan. Hankintoja ja hankintalain muita järjestelyjä koskevaan sopimukseen sovelletaan hankintalakia, jos sopimuksen pääasiallisena kohteena ovat lain soveltamisalaan kuuluvat hankinnat ja jos sopimuksen osia ei voida objektiivisesti erottaa toisistaan. Jos sopimuksen eri osat erotetaan erillisiksi sopimuksiksi lain soveltamisalaan kuuluviin ja sen ulkopuolelle jääviin osiin, hankintalakia sovelletaan lain soveltamisalaan kuuluvaan hankintasopimukseen. Jos sopimuskokonaisuutta ei eroteta erillisiksi osiksi, vaikka näin voitaisin tehdä voitaisiin objektiivisesti erottaa toisistaan, sopimukseen sovelletaan hankintalain säännöksiä riippumatta sopimuksen pääasiallisesta kohteesta.
Julkisten hankintojen sääntely Suomessa > Hankintalain määritelmät ja soveltamisala > Sidosyksikköhankinnat eli in-house -hankinnat

Hankintayksikön ei tarvitse kilpailuttaa hankintaa, jonka se tekee sidosyksiköltään. Sidosyksiköllä tarkoitetaan hankintalain mukaan hankintayksiköstä muodollisesti erillistä ja päätöksenteon kannalta itsenäistä yksikköä, johon hankintayksikkö yksin tai yhdessä muiden hankintayksiköiden kanssa käyttää määräysvaltaa samalla tavoin kuin omiin toimipaikkoihinsa ja joka harjoittaa pääsääntöisesti enintään viiden prosentin ja enintään 500 000 euron osuuden liiketoiminnastaan muiden tahojen kuin näiden hankintayksiköiden kanssa. Lisäksi sidosyksikössä ei saa olla muiden kuin hankintayksiköiden pääomaa.
Sidosyksikkö voi myös tehdä hankintoja kilpailuttamatta siihen määräysvaltaa käyttävältä hankintayksiköltä, ja saman kaksi saman hankintayksikön määräysvallassa olevaa sidosyksikköä voivat tehdä toisiltaan kilpailuttamatta hankintoja.
Julkisten hankintojen sääntely Suomessa > Hankintamenettely

Hankintamenettelyn yleisiin periaatteisiin kuuluvat tasapuolisen ja syrjimättömän kohtelun periaate, avoimuusperiaate ja suhteellisuusperiaate. EU-kynnysarvot ylittävissä hankinnoissa ja vain kansalliset kynnysarvot ylittävissä hankinnoissa sovelletut hankintamenettelyt poikkeavat toisistaan. Myös sosiaali- ja terveyspalvelujen hankinnoissa sovelletaan omaa hankintamenettelyä.
Julkisten hankintojen sääntely Suomessa > Hankintamenettely > Kansalliset hankinnat

Kansallisissa hankinnoissa hankintayksiköllä on laaja harkintavalta sen suhteen, minkälaista menettelyä se haluaa käyttää hankinnan kilpailuttamisessa. Hankintayksikkö voi halutessaan esimerkiksi käyttää samanlaisia menettelyjä kuin EU-kynnysarvot ylittävissä hankinnoissa, mukauttaa niitä tai käyttää myös sellaista menettelyä, jonka se on itse määritellyt. Valitun menettelyn tulee kuitenkin olla hankintalain yleisten periaatteiden mukainen.
Julkisten hankintojen sääntely Suomessa > Hankintamenettely > Muutoksenhaku

Hankintapäätökseen tai muuhun hankintamenettelyssä tehtyyn ratkaisuun voi hakea muutosta saattamalla asia markkinaoikeuden käsiteltäväksi. Markkinaoikeuteen voi valittaa tarjoaja, osallistumishakemuksen tehnyt ehdokas tai muu taho, jota asia koskee. Hankintapäätöksestä tai muusta hankintamenettelyssä tehdystä ratkaisusta voi myös tehdä hankintayksikölle kirjallinen vaatimus hankintaoikaisusta.